Patru oameni au fost uciși şi mai mulți au fost răniți în urma unui atac armat în California
Data publicării:
Patru persoane au fost ucise şi mai multe au fost rănite în urma unui atac armat într-o locuinţă din King City, California, au anunţat duminică autorităţile, relatează Reuters.
Incidentul a avut loc duminică seara după o petrecere organizată într-o locuinţă. Trei bărbaţi cu răni prin împuşcare au fost declaraţi morţi la faţa locului, în timp ce o femeie a fost transportată la un spital local unde a fost declarat decesul, au anunţat autorităţile americane.
Alţi trei bărbaţi care prezentau răni prin împuşcare au fost transportaţi la un spital din Salinas pentru îngrijiri medicale, a declarat poliţa din King City într-un comunicat citat de Agerpres.
Trei bărbaţi neidentificaţi au ieşit dintr-un vehicul şi au deschis focul asupra persoanelor care se aflau în curtea din faţă a locuinţei, a precizat departamentul de poliţie, adăugând că o anchetă se află în curs de desfăşurare.